Lang Buana

Lang Buana merupakan filem komedi sejarah Malaysia 2003 yang dibintangi kumpulan Senario mula ditayangkan pada 4 Disember 2003. Filem ini menggunakan lebih 2,000 pelakon tambahan yang terdiri daripada penduduk tempatan. Teknik CGI (imejan berkomputer) dapat dilihat pada tebuan tanah yang berterbangan, orang mati yang bergerak dan kepala terapung-apung dengan membabitkan kos kira-kira RM200,000. Filem ini hanya satu-satunya filem yang tidak menampilkan Yassin Yahya dan juga menampilkan Shamsul Ghau Ghau, di mana sebelum ini beliau pernah berlakon dalam filem Senario The Movie.

Sinopsis
Filem ini membawa penonton ke era zaman lampau iaitu sebelum abad ke-19 tetapi kisah yang dipaparkan berkaitan dengan masyarakat Malaysia hari ini. Ia mengisahkan tiga orang pemuda - Gunung, Daik dan Bercabang - yang melarikan diri daripada menjadi hamba abdi kepada Orang Kaya Seri Bentan. Mereka bertiga berhenti di sebuah kota bernama Lang Buana di pinggir sebuah sungai. Setibanya di kota itu, mereka disambut meriah kerana disangka putera raja yang dapat menyelamatkan kota itu daripada serangan Sang Nira. Terperangkap oleh keadaan, ketiga-tiga pemuda berkenaan terpaksa menyamar menjadi putera raja dan merangka taktik peperangan bagi memperkuatkan benteng pertahanan Lang Buana.

Pelakon

Pelakon utama
 Azlee Jaafar sebagai Bercabang / Baginda Sultan
 Wahid Mohamad sebagai Daik
 Saiful Apek sebagai Gunung
 Lan Pet Pet sebagai Kiambang
 Kuswadinata sebagai Dato' Merewang
 Shamsul Ghau Ghau sebagai Orang Kaya Seri Bentan

Pelakon pembantu
 Tengku Sariwani sebagai Kesuma
 Adza Tutyrianti sebagai Cik Pah
 Tan Sue Len sebagai Xin Xin
 Loloq sebagai Tauke Wong Pak Eu
 S. Amin Shahab sebagai Diponingrat Pemanahan Berapoeke Kiyemau
 M. Rajoli sebagai Abang Haji
 Hasnul Rahmat sebagai Saga
 Dewa Sapri sebagai Waja
 Bront Palarae sebagai Perdana
 Rosnah Johari sebagai Isteri Dato' Merewang

Pelakon tambahan
 Zul Huzaimy sebagai Wira
 Datuk Chi Gayat sebagai Tentera Samurai
 Din Kapten @ Ceme sebagai Penembak Meriam

Trivia
 Filem terakhir dimana Saiful Apek tampil sebagai anggota Senario. Selepas filem ini dia bergerak solo dan dalam filem berikutnya Senario XX dia dan Yassin Yahya membuat kemunculan semula tetapi bukan sebagai ahli kumpulan Senario
 Azlee melakonkan dua watak berbeza sebagai Bercabang dan Baginda Sultan.
 Filem ini bukan sekadar lawak jenaka seperti filem Senario sebelumnya. Ianya lebih pada kritikan masyarakat Melayu yang berpecah akibat faktor taksub politik dan kepentingan masing-masing. Juga mengangkat faktor terlalu tamak pada kuasa dan ingin mengukuhkan pengaruh sampai ada pembesar yang mendapatkan bantuan kuasa asing yang bakal merugikan bangsa sendiri.
 Filem pertama arahan Mamat Khalid.

Anugerah dan pencalonan
 Festival Filem Malaysia ke-17, 2004
 Anugerah Khas Juri 1 - Poster terbaik
 Anugerah Khas Juri 2 - Filem yang berunsur kesetianegaraan dan perpaduan kaum

Rujukan

Pautan luar


Kategori:Filem 2003
Kategori:Filem Malaysia tahun 2003
Kategori:Filem arahan Mamat Khalid
Kategori:Filem bahasa Melayu
Kategori:Filem komedi Malaysia
Kategori:Filem komedi